Ir-Regolament tal-Kummissjoni (KE) Nru 2451/2000
tas-7 ta’ Novembru, 2000,
li jemenda r-Regolament (KE) Nru 1622/2000, li jipprovdi ċerti regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq ta’ l-inbid u li jistabilixxi kodiċi tal-Komunità dwar prattika u proċessi enoloġiċi, f’dak li għandu x’jaqsam ma’ Anness XIV
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju, 1999, dwar l-organiżżazzjoni komuni tas-suq ta’ l-inbid [1], kif emendat bir-Regolament tal-Kummissjoni (KE) Nru 1622/2000 [2], u partikolarment Artikoli 43 u 46 tiegħu,
Billi:
(1) Anness V (Ċ) (4) tar-Regolament (KE) Nru 1493/1999 jipprovdi li l-limiti tal-qawwa alkoħolika ta’ nbid bil-volum jistgħu jiżdiedu sa wieħed fil-mija (1 %) fi snin meta l-kondizzjonijiet tat-temp ikunu tassew ħżiena.
(2) Artikolu 23 tar-Regolament (KE) Nru 1622/2000 jipprovdi li dawn is-snin b’temp tassew ħażin u ż-żoni fejn jitkabbar l-għeneb għall-inbid tar-reġjuni ġeografiċi u tal-varjetajiet li għandhom x’jaqsmu għandhom jissemmew f’Anness XIV ta’ dan ir-Regolament.
(3) Minħabba t-temp tassew ħażin matul l-2000, il-limiti fuq iż-żjidiet fil-qawwa alkoħolika naturali stabbiliti f’Anness V (E) ma jippermettux il-produzzjoni ta’ l-inbid fir-reġjunijiet fir-Renju Unit fejn jitkabbar l-għeneb għall-inbid li għalihom soltu jkun hemm talba fis-suq. Ir-Renju Unit għandu għalhekk ikun awtoriżżat li jżid il-qawwa alkoħolika naturali b’sa 4,5 % vol, u li s-sena li għaliha tapplika din id-deroga, flimkien ma’ l-informazzjoni l-oħra rilevanti, għandhom jiddaħħlu f’Anness XIV tar-Regolament (KE) Nru 1622/2000.
(4) Il-miżuri msemmija f’dan ir-Regolament huma skond l-opinjoni tal-Kumitat ta’ Ġestjoni ta’ l-Inbid,
ADOTTAT DAN IR-REGOLAMENT:
Artikolu 1
| "Sena | Żona fejn jitkabbar l-għeneb għall-inbid | Reġjun ġeografiku | Varjetà (fejn tapplika) |
1. | 2000 | A | Ingilterra, Wales | Auxerrois, Chardonnay, Ehrenfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc u Wurzer" |
Artikolu 2
Dan ir-Regolament għandu jidħol fis-seħħ fit-tielet jum wara li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 7 ta’ Novembru, 2000.